Ideálna na toto je aplikácia Park4night, ktorú nájdeš na stiahnutie na Google play a iStores a aj na našej stránke Free camping. Zobrazuje miesta, kde sa dá voľne kempovať a je ich tam prekvapivo veľa aj na Slovensku. K miestam sú často aj fotky a popis, čo uľahčuje orientáciu. Pozor však, niektoré miesta sú podľa našej skúsenosti už neaktuálne a je do nich buď zákaz vjazdu alebo závora. Najlepšie bude ak si na hľadanie kempovacieho miesta necháš dosť času pred zotmením. Vždy máš lepší pocit, keď vieš čo je naokolo a čo môžeš ráno očakávať :) Prosím rešpektuj pravidlá o zákaze kempovania v národných parkoch a stupňoch ochrany 3 a vyššie.